Document ID: /fineweb-2-swissfilter-quality_10-filterrobots/filtered/02038.jsonl.gz/4618

La skiunza alpina Michelle Gisin sto far pausa. Ella ha la malsogna da Pfeiffer (Pfeiffersches Drüsenfieber). L'entschatta dal mais sajan ils emprims indizis sa mussads, ha communitgà Swiss-Ski. Ella haja sentì ch'ella saja stada fitg stancla e na pudeva betg. La campiunessa olimpica en la cumbinaziun dal 2018 spera da bainbaud puspè pudair trenar sco usità.
La malsogna da Pfeiffer è ina malsogna normalmain miaivla che chaschuna dentant fitg gronda stancladad e fraina uschia ferm quels che vegnan malsauns.